cyanic-selkie/wikianc huggingface dataset:
Ντενί Παπέν
Γεννήθηκε στις 22 Αυγούστου του 1647 στο Σιτενέ της Γαλλίας, γιος διαμαρτυρομένου γιατρού. Αρχικά σπούδασε στην Ανζιέρ και άσκησε το επάγγελμα του γιατρού, γρήγορα όμως στράφηκε στις φυσικές επιστήμες για τις οποίες αισθανόταν απεριόριστη κλίση. Εγκαταστάθηκε στο Παρίσι και προσλήφθηκε ως βοηθός από τον διάσημο φυσικό Κρίστιαν Χόιχενς και συνεργάσθηκε μαζί του στη κατασκευή της αεραντλίας. Αργότερα, το 1671 μετέβη στην Αγγλία όπου και γνωρίσθηκε με τον επίσης τότε διάσημο χημικό Ρόμπερτ Μπόιλ. Το 1675 δημοσίευσε το μνημόνιο "Νέα πειράματα επί του κενού" με περιγραφή μηχανών δημιουργίας κενού. Τότε επιφέροντας πολλές τελειοποιήσεις στην αεραντλία, εφηύρε τη καταθλιπτική αντλία και το 1679 επινόησε τη περίφημη χύτρα που προς τιμή του φέρει το όνομά "χύτρα Παπίνου" ή "χύτρα Παπέν".
Το 1687 διορίσθηκε καθηγητής των Μαθηματικών στο Πανεπιστήμιο του Μάρμπουργκ (Γερμανία) όπου και παρέμεινε μέχρι το 1696. Από εκεί μετέβη στο Κάσσελ όπου και μεταξύ άλλων επιδόθηκε σε έρευνες κατασκευής ατμομηχανής. Τα αποτελέσματα των πειραμάτων του δημοσίευσε το 1707. Την ίδια εποχή προχώρησε στην έρευνα της ατμοκίνησης πλοίου και πολύ γρήγορα κατασκεύασε αντίστοιχη μηχανή την οποία και τοποθέτησε σε ιστιοφόρο, με τους περίεργους τότε "ανεμόμυλους". Δυστυχώς όμως κατά τη διάρκεια των δοκιμών του πειραματικού αυτού πλοίου στον ποταμό Φούλντα καταστράφηκε από εξαγριωμένους ναυτικούς της παρακείμενης πόλης Μούντεν. Η καταστροφή αυτή στοίχισε στον Παπέν ανεπανάληπτα τόσο ηθικά όσο και οικονομικά με συνέπεια να εγκαταλείψει κάθε περαιτέρω προσπάθεια και μετά από λίγα χρόνια να πεθάνει γεμάτος πικρία και απογοήτευση στο Λονδίνο, ξεχασμένος από τους πάντες.
Στις εφευρέσεις του Παπέν περιλαμβάνονται επίσης τα ακόλουθα:
Ωστόσο όμως οι ατμομηχανές θ΄ αρχίσουν να εμφανίζονται στην Αγγλία το 1710 από τον Νιούκομεν.
Παραπομπές
Κατηγορία:Γάλλοι φυσικοί Κατηγορία:Γάλλοι εφευρέτες Κατηγορία:Ιστορία της υποβρύχιας κατάδυσης Κατηγορία:Φυσικοί του 17ου αιώνα
Κενέμα (επαρχία)
Η Κενέμα (Kenema) είναι μια από τις 3 επαρχίες της Ανατολικής περιφέρειας, Σιέρρα Λεόνε. Πρωτεύουσά της είναι η Κενέμα. Έχει έκταση 6.053 τ.χλμ. (μεγαλύτερη επαρχία της Αν. περιφέρειας), πληθυσμό 545.327 κατοίκων (μεγαλύτερη) και πυκνότητα 90,09 κατοίκων ανά τ.χλμ. (δεύτερη μεγαλύτερη).
Γεωγραφία
Η Κενέμα βρίσκεται νοτιοανατολικά της χώρας και δυτικά της Ανατολικής περ.. Συνορεύει στα δυτικά με την Μπο, στα βόρεια με το Κόνο, στα ανατολικά με την Καϊλαχούν, στα νοτιοδυτικά με την Πουτζεχούν και στα νοτιοανατολικά με τη Λιβερία.
Δείτε επίσης
Κ
Σαμίρ Κουντάρ
Ο Σαμίρ Κουντάρ (20 Ιουλίου 1962 - 19 Δεκεμβρίου 2015) ήταν Δρούζοι Λιβανέζος, μέλος του Μετώπου για την Απελεύθερωση της Παλαιστίνης, ο οποίος είχε καταδικαστεί για φόνο από ισραηλινό δικαστήριο.
Βιογραφία
Γεννήθηκε το 1962 στο Aabey, Λίβανου, και από μικρή ηλικία έγινε μαχητής της Μετώπου για την Απελευθέρωση της Παλαιστίνης. Έγινε ιδιαίτερα γνωστός όταν στις 22 Απριλίου 1979, σε ηλικία 16 ετών, πήρε μέρος σε επίθεση στην πόλη Ναχαρίγια του κατεχόμενης Παλαιστίνης
Η απελευθέρωσή του ήταν πάγιο αίτημα των παλαιστινιακών οργανώσεων. Το 2003 η Ισραηλινή κυβέρνηση είχε αρνηθεί την απελευθέρωση του σε συμφωνία ανταλλαγής αιχμαλώτων με την Χεζμπολάχ. Το 2006 σε νέα συμφωνία ανταλλαγής αιχμαλώτων, ο αρχηγός της Χεζμπολάχ Χασάν Νασράλα απαίτησε μεταξύ άλλων και την απελευθέρωση του Κουντάρ. Η Ισραηλινή κυβέρνηση αρνήθηκε εκ νέου και στη διάρκεια της διαμάχης του 2006 βομβάρδισε τον Λίβανο.
Στις 19 Δεκεμβρίου του 2015, ο Κουντάρ σκοτώθηκε από έκρηξη στα περίχωρα της Δαμασκού.
Παραπομπές
Κουντάρ
Παρασκευαστής - Τεχνολόγος Ιατρικών Εργαστηρίων
Ο Τεχνολόγος Ιατρικών Εργαστηρίων εργάζεται σε ιατρικά εργαστήρια νοσοκομείων και διαγνωστικών κέντρων και ασχολείται με το παρασκευαστικό και τεχνολογικό μέρος των διαφόρων εργαστηριακών εξετάσεων, συνεργάζεται με ιατρούς βιοπαθολόγους-μικροβιολόγους και ακολουθεί τις οδηγίες αυτών και άλλων επιστημόνων που ενδέχεται να εργάζονται στο εργαστήριο όπως χημικοί, βιολόγοι, μοριακοί βιολόγοι και βιοχημικοί, ενώ παρέχει στοιχεία που βοηθούν τους κλινικούς ιατρούς και κλινικούς νοσηλευτές στο να ορίσουν τη βέλτιστη θεραπεία για τον ασθενή. Επίσης ελέγχει και είναι υπεύθυνος για την ακρίβεια των αποτελεσμάτων που εξάγονται κατά την ανάλυση και τα ανακοινώνει στους ιατρούς. Εστιάζει, γενικότερα, στη συγκέντρωση, επεξεργασία και ανάλυση βιολογικών δειγμάτων, αλλά και τηρεί σχετικά αρχεία των ελέγχων. Στις περισσότερες χώρες του εξωτερικού ο επαγγελματικός τίτλος που αποδίδεται είναι "medical laboratory technologist" (MLT) ή "Biomedical laboratory Scientist" (MLS)
Εκπαίδευση
Για την άσκηση του επαγγέλματος απαιτείται η λήψη σχετικού πτυχίου από Τ.Ε.Ι τμήματος Ιατρικών Εργαστηρίων, ή από αντίστοιχη σχολή της αλλοδαπής.
Μετά την κατάργηση των Τ.Ε.Ι το επάγγελμα ασκούν οι απόφοιτοι των τμήματων Βιοϊατρικών Επιστημών του Διεθνούς Πανεπιστημίου Ελλάδας (ΔΙΠΑΕ) και του Πανεπιστημίου Δυτικής Αττικής (ΠΑΔΑ) με κατεύθυνση ιατρικά εργαστήρια.
Επαγγελματικά Δικαιώματα
Τα επαγγελματικά δικαιώματα των αποφοίτων παρασκευαστών-τεχνολόγων ιατρικών εργαστηρίων έχουν καθοριστεί από το '''Π.Δ. 163/1996(Φ.Ε.Κ.118/14-6-1996/τ.Α’)'''
Συνοπτικά, οι πτυχιούχοι τεχνολόγοι ιατρικών εργαστηρίων έχουν δικαίωμα απασχόλησης σε φορείς που παρέχουν υπηρεσίες σχετικές με το γνωστικό τους αντικείμενο, είτε στο δημόσιο, είτε στον ευρύτερο δημόσιο και στον ιδιωτικό τομέα.
Αναλυτικότερα στις αρμοδιότητές τους περιλαμβάνονται τα εξής:
Δημοδίκη
Στην ελληνική μυθολογία με το όνομα Δημοδίκη αναφέρονται τα ακόλουθα πέντε πρόσωπα:
Πηγές
Δημοδικη
Κατάλογος Βυζαντινών σφετεριστών
Ακολουθεί κατάλογος αυτών που διεκδίκησαν την εξουσία στη Ρωμαϊκή Αυτοκρατορία από το 395 που ο Αρκάδιος ανέλαβε την εξουσία ως το 1453 οπότε αλώθηκε η Κωνσταντινούπολη.
Σφετεριστές που έγιναν Αυτοκράτορες
Οι παρακάτω από δική τους πρωτοβουλία εξεγέρθηκαν με στρατό ή έκαναν πραξικόπημα στο Παλάτι και ανήλθαν στον θρόνο:
Σφετεριστές που δεν επέτυχαν να γίνουν Αυτοκράτορες
Οι παρακάτω προτάθηκαν από το πλήθος ή προσπάθησαν μόνοι τους ή εξεγέρθηκαν με στρατό και ίσως αυτοανακηρύχθηκαν σε μία περιοχή, αλλά τελικά δεν ανήλθαν στον θρόνο. Η χρονολογία στην παρένθεση είναι η απόπειρα σφετερισμού.
Sacrifice (άλμπουμ των Motörhead)
Sacrifice είναι ο τίτλος του δωδέκατου στούντιο δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 11 Ιουλίου 1995 μέσω της δισκογραφικής εταιρείας "CMC International".
Ιστορία του δίσκου
Οι ηχογραφήσεις του άλμπουμ έγιναν μέσα στο 1995 στα "Cherokee Studios" του Χόλιγουντ. Οι Motörhead έλυσαν το πρόβλημα της διανομής τους υπογράφοντας συμβόλαιο με την "CBH" για την Ευρώπη και τη "CMC" στην Αμερική. Παρ' όλα αυτά αντιμετώπιζαν ένα εσωτερικό πρόβλημα, με τον κιθαρίστα Würzel να συμμετέχει απρόθυμα στο δίσκο, παίζοντας μόλις δύο σόλο, αφού λίγο αργότερα αποχώρησε, αφήνοντας το συγκρότημα σε μορφή τρίου και πάλι μετά από έντεκα χρόνια. Μετά την ολοκλήρωση των ηχογραφήσεων, ο Lemmy συνεργάστηκε και πάλι με τον Όζι Όσμπορν για το "See You on the Other Side" του άλμπουμ του, "Ozzmosis".
Το άλμπουμ μπήκε στα γερμανικά και τα σουηδικά τσαρτ, χωρίς να γνωρίσει μεγάλη επιτυχία σε άλλες χώρες του κόσμου. Οι κριτικές που έλαβε ήταν μέτριες ως καλές, με το "Allmusic" να του δίνει 3,5 αστέρια και το "Sputnik Music" μέσο όρο βαθμολογιών 3,1. Το εξώφυλλο του δίσκου ήταν για άλλη μια φορά δημιουργία του Τζο Πετάνιο, ενώ το ομώνυμο κομμάτι συμπεριλήφθηκε στο σάουντρακ της ταινίας "Tromeo and Juliet".
Τα είκοσι χρόνια από τη δημιουργία του συγκροτήματος γιορτάστηκαν στο κλαμπ "Whiskey A Go-Go" του Λος Άντζελες στις 14 Δεκεμβρίου 1995, με τους Metallica να εμφανίζονται με την ονομασία The Lemmys και να παίζουν διασκευές σε τραγούδια των Motörhead, μερικά εκ των οποίων συμπεριλήφθηκαν στο δίσκο τους, "Garage Inc.".
Τραγούδια
1. Sacrifice (Kilmister, Burston, Campbell, Dee) - 3:16
2. Sex & Death (Kilmister, Burston, Campbell, Dee) - 2:02
3. Over Your Shoulder (Kilmister, Burston, Campbell, Dee) - 3:17
4. War for War (Kilmister, Burston, Campbell, Dee) - 3:08
6. Dog-Face Boy (Kilmister, Burston, Campbell, Dee) - 3:25
7. All Gone to Hell (Kilmister, Burston, Campbell, Dee) - 3:41
8. Make 'Em Blind (Kilmister) - 4:25
9. Don't Waste Your Time (Kilmister) - 2:32
10. In Another Time (Kilmister, Burston, Campbell, Dee) - 3:09
11. Out of the Sun (Kilmister, Burston, Campbell, Dee) - 3:43
Θέσεις τσαρτ
Sacrifice (άλμπουμ)
Τα μέλη του συγκροτήματος
Το "Sacrifice" ηχογραφήθηκε από τους εξής μουσικούς:
Πολωνιούχο λίθιο
Το πολωνιούχο λίθιο είναι η χημική ένωση με τον τύπο Li2Po. Είναι ένα πολωνίδιο, από ένα σύνολο πολύ χημικά σταθερών ενώσεων του πολωνίου.
Παραγωγή
Το πολωνιούχο λίθιο μπορεί να παραχθεί από μία αντίδραση οξέος - βάσης μεταξύ υδατικού πολωνιούχου υδρογόνου (υδροπολωνικό οξύ) και μετάλλου λιθίου :
Μπορεί επίσης να παραχθεί από θέρμανση πολωνίου και λιθίου στους 300 - 400 °C.
Κρυσταλλική δομή
Όπως το πολωνιούχο νάτριο, το Li2Po έχει την αντιφθοριακή δομή.
Ζαν Ντανινό
Ο Ζαν Ντανινό (Jean Daninos, 2 Δεκεμβρίου 1906 - 13 Οκτωβρίου 2001) ήταν Ελληνογάλλος επιχειρηματίας, γνωστότερος για την κατασκευάστρια εταιρεία πολυτελών αυτοκινήτων Facel-Vega, που ίδρυσε στις 20 Δεκεμβρίου 1939. thumb|left|Ο Ζαν Ντανινό μπροστά σε πρωτότυπο Facel Vega.
Η εταιρεία του Facel-Vega παρήγαγε τα αμαξώματα, ενώ οι κινητήρες ήταν της Citroën. Λόγω της πολυτελούς κατασκευής των αμαξωμάτων, πολλοί αστέρες της εποχής προτιμούσαν τα Facel-Vega. Μεταξύ των πελατών του συγκαταλέγονται διασημότητες όπως ο Τόνι Κέρτις, η Άβα Γκάρντνερ, η Γκρέις Κέλι και άλλοι. Η εταιρεία στα μέσα της δεκαετίας του 1960, πουλήθηκε στην Citroën. Κατά τη διάρκεια της δεκαετούς λειτουργίας της, μεταξύ του 1954 και του 1964, η Facel-Vega κατάφερε να κατασκευάσει συνολικά μόλις 2.900 αυτοκίνητα.
Κόνο (Σιέρρα Λεόνε)
Το Κόνο (Kono) είναι μια από τις 3 επαρχίες της Ανατολικής περιφέρειας, Σιέρρα Λεόνε. Πρωτεύουσά της είναι το Κοϊντού. Έχει έκταση 5.641 τ.χλμ. (δεύτερη μεγαλύτερη επαρχία της Αν. περιφέρειας), πληθυσμό 352.328 κατοίκων (μικρότερη) και πυκνότητα 62,46 κατοίκων ανά τ.χλμ. (μικρότερη).
Γεωγραφία
Το Κόνο βρίσκεται ανατολικά της χώρας και βόρεια της Ανατολικής περ.. Συνορεύει στα νοτιοδυτικά με την Κενέμα, στα νοτιοανατολικά με την Καϊλαχούν, στα βόρεια με το Κοϊναντούγκου, στα δυτικά με το Τονκολίλι και στα ανατολικά με τη Γουινέα.
Δείτε επίσης
Επαρχίες της Σιέρρα Λεόνε
Κ
Παγκόσμια Κατάταξη FIBA
Σκοπός της διαδικασίας δεν είναι μια συγκεντρωτική στατιστική διακρίσεων, αλλά η αποτύπωση της δυναμικότητας της τρέχουσας «γενιάς» ανά χώρα. Για το λόγο αυτό, λαμβάνονται υπ' όψιν μόνο οι διοργανώσεις της τελευταίας οκταετίας.
Μεθοδολογία
Όταν μια εθνική ομάδα ανδρών ή γυναικών συμμετέχει σε Ολυμπιακούς Αγώνες, Παγκόσμιο Πρωτάθλημα ή Ηπειρωτικό Πρωτάθλημα, λαμβάνει κάποιους προκαθορισμένους βαθμούς ανάλογα με τη θέση στην οποία θα τερματίσει (π.χ. το αργυρό μετάλλιο δίνει 40 βαθμούς). Ακολούθως αυτοί πολλαπλασιάζονται με ένα «συντελεστή βαρύτητας», ανάλογο της ανταγωνιστικότητας της διοργάνωσης. Για παράδειγμα, στους άνδρες το Ολυμπιακό Τουρνουά έχει συντελεστή 5, ενώ το Ασιατικό Πρωτάθλημα μόλις 0,3 - άρα εάν υποθετικά η Εθνική Κίνας τερματίσει 2η στους Ολυμπιακούς θα λάβει τελικά 200 βαθμούς, ενώ για την ίδια θέση στο ηπειρωτικό της πρωτάθλημα θα λάβει 12.
Κάθε φορά λοιπόν που ολοκληρώνεται μία απ' τις παραπάνω διοργανώσεις, η FIBA αναθεωρεί την κατάταξη, προσθέτοντας στη γενική βαθμολογία των ομάδων όσους βαθμούς συνέλεξαν βάσει του παραπάνω γινομένου (ή κανέναν εάν απουσίαζαν) και αφαιρώντας όσους πιθανά είχαν κερδίσει στην αντίστοιχη διοργάνωση πριν από οκτώ έτη. Κατ' αυτόν τον τρόπο, ο κύκλος περιλαμβάνει ανά πάσα στιγμή τις δύο τελευταίες ολυμπιάδες, τα δύο τελευταία παγκόσμια πρωταθλήματα και τα τέσσερα τελευταία ηπειρωτικά πρωταθλήματα.
Κατά παρόμοιο τρόπο λειτουργεί η βαθμολόγηση στις εθνικές ομάδες των νέων ανδρών και γυναικών. Επειδή όμως αυτές οι κατηγορίες περιλαμβάνουν διοργανώσεις διάφορων ηλικιών και όχι πάντα συγχρονισμένες μεταξύ τους, οι σχετικές κατατάξεις αναθεωρούνται στο τέλος κάθε χρόνου.
Τρέχουσα κατάταξη
Σημείωση: Αναφέρονται οι 10 επικεφαλής κάθε κατηγορίας και σε παρένθεση ο αριθμός των ομάδων που έχουν συμμετάσχει σε έστω μία βαθμολογούμενη διοργάνωση κατά τον τρέχοντα οκταετή κύκλο. Στις κατηγορίες νέων συνυπολογίζονται όλες οι ηλικιακές ομάδες από U19 κάτω.
Πηγές
Κατηγορία:Εθνικές ομάδες καλαθοσφαίρισης Κατηγορία:FIBA
Κώστας Τσαρτσαρής
Ο Κωνσταντίνος Τσαρτσαρής (Βέροια, 17 Οκτωβρίου 1979-) είναι Έλληνας πρώην επαγγελματίας διεθνής καλαθοσφαιριστής. Έχοντας ύψος 2,09 μέτρα, αγωνιζόταν στις θέσεις πάουερ φόργουορντ και ενίοτε του σέντερ. Αποτέλεσε έναν από τους κορυφαίους σύγχρονούς αθλητές στις συγκεκριμένες θέσεις, ενώ συνολικά στην καριέρα του κατέκτησε 22 τίτλους εκ των οποίων οι 21 ήταν με τον Παναθηναϊκό, στον οποίο αγωνίστηκε για 11 χρόνια. Επίσης είναι πρώτος στα ριμπάουντ στην ιστορία του Ελληνικού πρωταθλήματος. Από το 2021 είναι ο επικεφαλής του αναπτυξιακού προγράμματος της Ελληνικής Ομοσπονδίας Καλαθοσφαίρισης.
Σταδιοδρομία
Επέστρεψε στην Ελλάδα το 1998 και αγωνίστηκε στην Α1 με τη Νήαρ Ηστ, Το 1999 κατέκτησε το βραβείο του Καλύτερου νέου παίκτη. Το 1999 πήρε μεταγραφή για το Περιστέρι. Στις 25 Σεπτεμβρίου 1999, στην πρεμιέρα του πρωταθλήματος και κόντρα στο Έσπερο, σημείωσε 12 πόντους & επτά ριμπάουντ. Στην ίδια σεζόν έκανε ρεκόρ καριέρας, όταν 17 αγωνιστικές αργότερα, στην εκτός έδρας αναμέτρηση με το Ηράκλειο σημείωσε 23 πόντους, επίδοση που “‘άγγιξε” μία ακόμα φορά στους 435 αγώνες του στην Α1. Με το Περιστέρι αγωνίστηκε μέχρι το 2002, συμμετέχοντας με την ομάδα και στην Ευρωλίγκα για δύο σεζόν, 2000-01 και 2001-2002.
Το καλοκαίρι του 2002 υπέγραψε συμβόλαιο συνεργασίας με τον Παναθηναϊκό, όπου και έμεινε μέχρι το τέλος της καριέρας του το 2013, συμμετέχοντας στην δεκαετία των μεγάλων επιτυχιών του συλλόγου με τον οποίο κατέκτησε 21 τίτλους: δέκα Πρωταθλήματα Ελλάδας : 2003, 2004, 2005, 2006, 2007, 2008, 2009, 2010, 2011, 2013, οκτώ Κύπελλα Ελλάδας: 2003, 2005, 2006, 2007, 2008, 2009, 2012, 2013, τρία Πρωταθλήματα της Ευρωλίγκα: 2007, 2009, 2011 και δυο Τριπλ Κράουν το 2007  και 2009.
Σε ατομικό επίπεδο, οι σημαντικότερες του διακρίσεις, είναι ότι έχει αναδειχθεί τρεις συνεχόμενες χρονιές (2006, 2007, 2008) καλύτερος παίκτης (MVP) του τελικού Κυπέλλου Ελλάδας, ενώ ήταν μέλος της καλύτερης πεντάδας στο Ελληνικό Πρωτάθλημα το 2004. Επίσης πήρε μέρος σε επτά All-Star Game (2001, 2002, 2004, 2005, 2006, 2007, 2008). Το Σεπτέμβριο του 2006 ανέλαβε ειδικός Γραμματέας του Πανελληνίου Συνδέσμου Αμειβομένων Καλαθοσφαιριστών (ΠΣΑΚ)
Φρανσίσκους ντε Νέφε ο νεότερος
Βιογραφία
Ο Φρανσίσκους ντε Νέφε γεννήθηκε στην Αμβέρσα όπου βαπτίστηκε στις 23 Φεβρουαρίου 1632. Ήταν γιος του Φρανσίσκους ντε Νέφε του πρεσβύτερου, ο οποίος ήταν επίσης ζωγράφος. Επειδή οι πρώιμοι βιογράφοι όπως ο Άρνολντ Χαουμπράκεν και Ζαν-Μπατίστ Ντεσάμπ δεν συνειδητοποίησαν ότι υπήρχαν δύο καλλιτέχνες με το όνομα Franciscus de Neve, μπερδεύτηκαν και συγχώνευσαν τη ζωή του πατέρα και του γιου και τοποθέτησαν τον πατέρα λανθασμένα στη Ρώμη μετά το 1660. Η σύγχυση μεταξύ των δύο καλλιτεχνών συνεχίζεται μέχρι σήμερα. Μόλις πρόσφατα προσπάθησαν οι ιστορικοί τέχνης να αποσαφηνίσουν τις βιογραφίες και τα έργα του πατέρα και του γιου ντε Νέφε. αριστερά|μικρογραφία|400x400εσ| Η Σταύρωση Δεν υπάρχουν πληροφορίες για την εκπαίδευσή του. Ήταν στη Ρώμη από το 1660 έως το 1670 όπου έγινε μέλος των Bentvueghels, μιας ένωσης κυρίως Ολλανδών και Φλαμανδών καλλιτεχνών που εργάζονταν στη Ρώμη. Ήταν συνηθισμένο για τους Bentvueghels να υιοθετούν ψευδώνυμο. Ο ντε Νέφε έλαβε το ψευδώνυμο Bloosaerken (αναγράφηκε επίσης ως Blaserken ).
Κώστας Τσαρτσαρής
Σταδιοδρομία
Το 2012 ήταν μαζί με τον Δημήτρη Διαμαντίδη, οι μοναδικοί αθλητές που παρέμειναν στον Παναθηναϊκό,αφού μετά το τέλος της προηγούμενης χρονιάς ο κορυφαίος Ευρωπαίος προπονητής Ζέλιμιρ Ομπράντοβιτς καθώς και όλο το υπόλοιπο ρόστερ αποχώρησαν από την ομάδα. Η τύχη του συλλόγου πέρασε στα χέρια του Δημήτρη Γιαννακόπουλο και δημιουργήθηκε από την αρχή ένας κορμός παικτών με μόνη βάση τον Τσαρτσαρή, τον Διαμαντίδη και νέο προπονητή τον Αργύρη Πεδουλάκη. Στο τέλος της σεζόν και αφού είχε κατακτήσει με τον Παναθηναϊκό το νταμπλ (Πρωτάθλημα και Κύπελλο) πραγματοποιώντας πολύ καλές εμφανίσεις απέναντι στον Ολυμπιακό, αποφάσισε να σταματήσει μια καριέρα γεμάτη επιτυχίες και τίτλους. Μάλιστα στον τελευταίο αγώνα της καριέρας του στο ΣΕΦ είχε 14 πόντους, 6 ασίστ, 3 ριμπάουντ και 1 κλέψιμο σε 23 λεπτά. Στην φιέστα του Παναθηναϊκού για την κατάκτηση του νταμπλ, ο Κώστας Τσαρτσαρής, τιμήθηκε από την πράσινη ΚΑΕ για την μεγάλη του προσφορά στον σύλλογο. Ο ίδιος τότε δήλωσε: «''Ευχαριστώ πάρα πολύ για την τιμή τη σημερινή. Περάσαμε 11 καταπληκτικά χρόνια, με πολλές χαρές και λιγότερες λύπες. Ευχαριστώ για τη στήριξη την προσωπική, αλλά περισσότερο για τη στήριξη την ομαδική. Αυτή η ομάδα είναι το καμάρι της Παναθηναϊκής οικογένειας και πρέπει να τη στηρίζουμε πάντα! Ευχαριστώ πάρα πολύ! Θα είσαστε πάντα η οικογένειά μου!''».
Φρανσίσκους ντε Νέφε ο νεότερος
Βιογραφία
Στη Ρώμη, έζησε αρχικά με τον Πίτερ φαν Μάντερ, έπειτα με τον Χιερόνυμους Χάλλε Ι το 1661-1662 και αργότερα με τον Λοντεβάικ Σνάιερς το 1665-1666 Σύμφωνα με τον Χαουμπράκεν, έλαβε έπαινο, ενώ βρισκόταν στη Ρώμη, για την ικανότητά του να αποδίδει τέλεια τη φύση. Το 1661, δημιούργησε έργα ζωγραφικής για το Ανάκτορο Ντόρια Παμφίλι Palazzo Doria-Pamphili. Ήταν σημαντικότατη παραγγελία, καθώς εργάστηκε μαζί με εξέχοντες ζωγράφους όπως ο Πιέτρο να Κορτόνα. Οι Φλαμανδοί ζωγράφοι Κορνέλις ντε Βελ και Άμπραχαμ Μπρίγκελ οι οποίοι εργάζονταν τότε στη Ρώμη, δραστηριοποιούμενοι ως έμποροι ειδών τέχνης, ασχολήθηκαν με πίνακες του Φρανσίσκους ντε Νέφε. Έπαιξαν καθοριστικό ρόλο στην υποστήριξη της σταδιοδρομίας του καλλιτέχνη στην Ιταλία.
Κώστας Τσαρτσαρής
Σταδιοδρομία
Στις 12 Αυγούστου 2020, ανακοινώθηκε από την Ευρωλίγκα ότι αποτελεί μέλος της κορυφαίας δεκάδας (ομάδας) του Παναθηναϊκού στη δεκαετία 2010-2020, όντας έβδομος σε ψήφους του κοινού με ποσοστό 61.94%.
Φρανσίσκους ντε Νέφε ο νεότερος
Βιογραφία
Ήταν πιθανώς στη Νάπολη τα έτη 1667 και 1668. Έφυγε από την Ιταλία για τη Γερμανία, όπου εργάστηκε στο Άουγκσμπουργκ και στο Μόναχο. Στη συνέχεια ταξίδεψε στην Αυστρία, όπου μεταξύ των ετών 1669 και 1689 ζωγράφισε ρετάμπλ που του ανατέθηκαν από τον Αρχιεπίσκοπο του Σάλτσμπουργκ και τις μονές Βενεδικτίνων του Κρεμσμίνστερ, του Γκάρστεν και του Άμμοντ. Στη Βαυαρία ζωγράφισε ρετάμπλ για τον Αρχιεπίσκοπο του Πάσσαου κατά τα έτη 1669 και 1689. Πέρασε περισσότερο χρόνο στην Τσεχική Δημοκρατία από το 1679 έως το 1681. Εδώ εργάστηκε σε επιτροπή του πρίγκιπα Καρόλου Ευσεβίου του Λιχτενστάιν για ένα ρετάμπλ στη Μοραβία. Ενήργησε επίσης ως συντηρητής και έμπορος για τον Πρίγκιπα.
Κώστας Τσαρτσαρής
Τιμές
Στις 29 Ιουνίου 2013, τιμήθηκε για την προσφορά του στο μπάσκετ από τον Πανελλήνιο Σύνδεσμο Αμειβομένων Καλαθοσφαιριστών (ΠΣΑΚ).
Φρανσίσκους ντε Νέφε ο νεότερος
Βιογραφία
Επέστρεψε στην Αμβέρσα στα τέλη του 1680 και έγινε Δάσκαλος στην τοπική συντεχνία του Αγίου Λουκά το 1690-1691. Πέθανε μετά το 1704.
Κώστας Τσαρτσαρής
Τιμές
Στις 17 Φεβρουαρίου 2015, τιμήθηκε στην γενέτειρα πόλη του από τον Φίλιππο Βέροιας και τον Α.Σ. Παλαιμάχων Καλαθοσφαιριστών Βέροιας.
Φρανσίσκους ντε Νέφε ο νεότερος
Βιογραφία
Ήταν ο δάσκαλος του Γιοχάννες Ντρουέ (Johannes Drue).
Κώστας Τσαρτσαρής
Τιμές
Στις 4 Απριλίου 2019, τιμήθηκε από τον Παναθηναϊκό ως ένα από τα σημαντικότερα πρόσωπα στην ιστορία της ομάδας που συμπλήρωσε το 2019, 100 χρόνια μπασκετικής ιστορίας. Με τον Παναθηναϊκό αγωνίστηκε έντεκα χρόνια και κατέκτησε συνολικά 21 τίτλους.
Φρανσίσκους ντε Νέφε ο νεότερος
Έργο
μικρογραφία| Οι Άγιοι Σεβαστιανός και Φλοριάν Ο Φρανσίσκους ντε Νέφε είναι κυρίως γνωστός κυρίως για τα ρετάμπλ και τις μυθολογικές σκηνές του, αν και ζωγράφισε επίσης πορτρέτα. Είχε επίσης φήμη ως ζωγράφος τοπίων και οι μυθολογικές του σκηνές συχνά περιλαμβάνουν εκτεταμένα τοπία σε ύφος που θυμίζει τον Κλωντ Λορραίν. Ένα παράδειγμα είναι ο Νάρκισσος και η Ηχώ (Christ Church, Πανεπιστήμιο της Οξφόρδης). Ο ζωγράφος ήταν ήδη, την εποχή της παραμονής του στη Ρώμη, γνωστός για τα ρωμαϊκά τοπία του και ιδιαίτερα για τη λεπτομερή απόδοση δένδρων και φυλλωμάτων. Τα περισσότερα από τα τοπία του είναι γνωστά μόνον ως χαρακτικά, λίγα στην αρχική τους μορφή ελαιογραφίας. Μεγάλος αριθμός μικρών, ανυπόγραφων τοπίων έχει διασωθεί σχεδόν αποκλειστικά σε χαρακτικά, τα οποία κατασκευάστηκαν από τον Τζοβάννι Τζάκομο ντε Ρόσσο αλλα Πάτσε (Giovanni Giacomo de Rossi alla Pace) το 1660 στη Ρώμη. Έτυχαν ευρείας κυκλοφορίας και υπήρχαν ήδη στις πρώιμες συλλογές.
Τα ρετάμπλ του είναι σε ύφος, το οποίο συνδυάζει φλαμανδικά, ενετικά και ρωμαϊκά κλασικά μοντέλα που προέρχονται από τους Ρούμπενς, Ραφαήλ, Τιτσιάνο, Τιντορέττο, Πουσέν και Πιέτρο ντα Κορτόνα. Αξιοσημείωτος είναι ο φλαμανδικός επιφανειακός ρεαλισμός, οι χρωματισμοί σε διαφοροποιημένους καφέ και κόκκινους τόνους, ο οποίος εξελίχθηκε σε πιο κόκκινα χρώματα προς τη δεκαετία του 1680 και άλλαξε σε απαλό τόνο με πιο ροζ χρώματα στο τέλος της διαμονής του στην Κεντρική Ευρώπη. Οι χρωματικοί συνδυασμοί των ελαιογραφιών του, καθώς και τα πορτρέτα του, που διασώζονται κυρίως σε χαλκογραφίες, έχαιραν μεγάλης εκτίμησης από τους συγχρόνους του.
Κώστας Τσαρτσαρής
Στατιστικά
Στο Πρωτάθλημα Ισλανδίας με την Γκρίνταβικ είχε συνολικά: 15 αγώνες. 311 πόντους, 245 ριμπάουντ, 42 κλεψίματα, 44 ασίστ και 20 τάπες σε 1 μόνο σεζόν.
Φρανσίσκους ντε Νέφε ο νεότερος
Έργο
Για διάφορους λόγους και ιδίως για την προέλευσή του, η ιστορικός τέχνης Brigitte Fassbinder ισχυρίστηκε ότι ο πίνακας Σφαγή των Αθώων, που αποδίδεται στον Ρούμπενς και χρονολογείται από το 1611-12, είναι, στην πραγματικότητα, έργο του ντε Νέφε.
Κώστας Τσαρτσαρής
Στατιστικά
Στο Πρωτάθλημα Ελλάδας με τις ομάδες Α.Ο. Νήαρ Ηστ Καισαριανής, Γ.Σ. Περιστερίου και φυσικά του Παναθηναϊκού μέτρησε: 462 αγώνες, 3539 πόντους, 2173 ριμπάουντ, 291 κλεψίματα, 509 ασίστ και 220 τάπες σε 15 σεζόν. μικρογραφία|Ο Τσαρτσαρής με τον Παναθηναϊκό το 2008 Με την ομάδα του Παναθηναϊκού και του Περιστερίου είχε συνολικά στην Ευρωλίγκα ανδρών: 239 αγώνες, 1502 πόντους, 905 ριμπάουντ, 125 κλεψίματα, 215 ασίστ και 73 τάπες σε 13 σεζόν.
Φρανσίσκους ντε Νέφε ο νεότερος
Παραπομπές
δεξιά|μικρογραφία|270x270εσ| Τοπίο με μια βοσκό που παίζει ντέφι
Εξωτερικοί σύνδεσμοι
Κατηγορία:Φλαμανδοί ζωγράφοι Κατηγορία:Φλαμανδοί χαράκτες
Κώστας Τσαρτσαρής
Εθνική Ελλάδος
Έγινε μέλος της Εθνική Ανδρών το 2000 και συμμετείχε σε επτά τουρνουά Ακρόπολις (2000, 2003, 2004 2005, 2006, 2007, 2010), κατακτώντας τα έξι (2000, 2002, 2006, 2007, 2008, 2010).
Τον Σεπτέμβριο του 2010, ανακοίνωσε την αποχώρησή του από την Εθνική ομάδα. Με την Εθνική ομάδα ο Τσαρτσαρής συμμετείχε σε 122 αγώνες, σκοράροντας 807 πόντους (μ.ο: 6.61).
Προπονητική σταδιοδρομία
Μετά το τέλος της καριέρας του ως αθλητής το 2013, αποφάσισε το 2014 να ασχοληθεί με την προπονητική. Έτσι το 2014 απέκτησε το προπονητικό δίπλωμα Α' Κατηγορίας. Αρχικά έχει στόχο να διδάξει τα μυστικά του αθλήματος σε νεαρούς αθλητές, ώστε να τους προετοιμάσει για το υψηλότερο επίπεδο.
Το καλοκαίρι του 2015 απάντησε καταφατικά στην πρόταση να αναλάβει μαζί με τους Φραγκίσκο Αλβέρτη και Γιώργο Καλαϊτζή την δημιουργία και την προπόνηση των τμημάτων υποδομής- ακαδημιών του Παναθηναϊκού.Την άνοιξη του 2016 ο Αργύρης Πεδουλάκης, ζήτησε από τον Κώστα Τσαρτσαρή να μπει στο προπονητικό τιμ της ομάδας του Παναθηναϊκού, για να βοηθήσει στην κατάκτηση του πρωταθλήματος, μετά την απόλυση του Αλεξάντερ Τζόρτζεβιτς. Μετά τους τελικούς επέστρεψε στην ακαδημία των πράσινων από όπου έφυγε λίγο καιρό αργότερα.
Άλλες δραστηριότητες
Στις 21 Σεπτεμβρίου 2020. ανακοίνωσε πως θα είναι στο πλευρό του Βαγγέλη Λιόλιου στις εκλογές της ΕΟΚ, το φθινόπωρο του 2021. Μετά τη νίκη του συνδυασμού στον οποίο συμμετείχε ανέλαβε επικεφαλής του αναπτυξιακού προγράμματος της Ελληνικής Ομοσπονδίας Καλαθοσφαίρισης.
Ριχάρδος Α΄ της Νορμανδίας
Ο Ριχάρδος Α΄ ο Ισχυρός (Richard Ier de Normandie, 28 Αυγούστου 933 – 20 Νοεμβρίου 996) από τον Οίκο της Νορμανδίας ήταν κόμης (jarl) του Ρουέν (942 - 996).
Βιογραφία
Ήταν γιος και διάδοχος του Γουλιέλμου Α΄ κόμη του Ρουέν και της Σπρότα, εγγονός του Ρόλλο της Νορμανδίας του γενάρχη του Οίκου της Νορμανδίας.
Ο Ντούντο του Αγίου Κουεντίν, στον οποίο ο γιος του Ριχάρδος είχε αναθέσει να γράψει το έργο "Συνήθειες και έθιμα των πρώτων δουκών της Νορμανδίας", του αποδίδει τον τίτλο του "δούκα". Ο τίτλος ωστόσο δεν χρησιμοποιήθηκε επίσημα στη Νορμανδική αριστοκρατία της εποχής του, αλλά αναφερόταν μονάχα στον ίδιο τον Ριχάρδο σαν αρχηγό των Νορμανδικών στρατιωτικών δυνάμεων σε περίοδο πολέμου. Ο Ριχάρδος Α΄ είτε εισήγαγε τον φεουδαρχισμό στην Νορμανδία είτε τον επέκτεινε, καθώς στο τέλος της βασιλείας του πολλοί σημαντικοί Νορμανδοί κρατούσαν εδάφη σε φεουδαρχική κατοχή.
Συγκρούσεις με τους Φράγκους
Μετά τον θάνατο του Γουλιέλμου Α΄ (942) ο Λουδοβίκος Δ΄ της Γαλλίας τοποθέτησε τον νεαρό Ριχάρδο Α΄ στη θέση τού πατέρα του. Με τη συμβουλή του Αρνούλφου Α΄ του Γηραιού κόμη της Φλάνδρας, πήρε το παιδί σε Φραγκική περιοχή και το τοποθέτησε στη συνοδεία του κόμη του Ποντιέ και στη συνέχεια λεηλάτησε και κυρίευσε τα εδάφη του δουκάτου της Νορμανδίας. Ο Φράγκος βασιλιάς μοίρασε το δουκάτο, δίνοντας την Κάτω Νορμανδία στον Ούγο τον Μέγα, ενώ είχε το μικρό παιδί υπό κράτηση στη Λον. Ο Ριχάρδος δραπέτευσε με την υποστήριξη του Οσμόντ του Σέντβιλ, του Βερνάρδου του Σανλίς, που ήταν συνοδός του παππού του Ρόλλο και του Μπέρναρντ ντε Ντέιν.
Το 946 σε ηλικία 14 ετών ο Ριχάρδος Α΄ συμμάχησε με Βίκινγκ επιδρομείς στη Γαλλία και με την βοήθεια του Χάραλντ Α΄ της Δανίας κατάφερε να συλλάβει τον Λουδοβίκο Δ΄. Αυτός ελευθερώθηκε μόνο όταν αναγνώρισε σαν δούκα τον Ριχάρδο Α΄, ο οποίος του επέτρεψε να επιστρέψει στην Νορμανδία. Ο μικρός Ριχάρδος Α΄ δήλωσε υποτέλεια στον Ούγο τον Μέγα, ενώ ο Ούγος με τη σειρά του υποσχέθηκε συμμαχία με τον Ριχάρδο και του πρόσφερε σύζυγο την κόρη του Έμμα των Παρισίων, ενώ ήταν και εκείνη μικρό παιδί. Ο γάμος έγινε τελικά το 960.
Τελική επικράτηση
Ο Λουδοβίκος Δ΄ με τον Αρνούλφο τον Γηραιό της Φλάνδρας έπεισαν τον Όθων Α΄ της Αγίας Ρωμαϊκής Αυτοκρατορίας να επιτεθούν στον Ριχάρδο και στον κηδεμόνα του Ούγο. Από το Ρουέν προχώρησαν για την Αμιένη, αλλά γνώρισαν τη συντριβή (947). Ακολούθησε περίοδο ειρήνης, όταν πέθανε ο Λουδοβίκος Δ΄ και τον διαδέχθηκε ο 13χρονος Λοθάριος της Φραγκίας (954), ο Ούγος στην συνέχεια διόρισε τον ενήλικο πλέον Ριχάρδο κηδεμόνα στον 15χρονο Ούγο Καπέτο (955).
Ο Θεοβάλδος Α΄ κόμης του Μπλουά έκανε νέα επίθεση στην Ρουέν (962) αλλά τα στρατεύματα του συνετρίβησαν από τους Νορμανδούς του Ριχάρδου και αναγκάστηκαν να οπισθοχωρήσουν διασχίζοντας τον Σηκουάνα. Ο Λοθάριος της Φραγκίας φοβήθηκε ότι οι πόλεμοι του Ριχάρδου θα αποσταθεροποιήσουν το βασίλειο του γι'αυτό προσπάθησε να κλείσει μεταξύ τους ειρήνη. Το 987 ο Ούγος Καπέτος έγινε βασιλιάς των Φράγκων. Τα επόμενα 30 χρόνια μέχρι τον θάνατο του στο Φεκάμπ (966) ο Ριχάρδος ο Ισχυρός ασχολήθηκε με την σταθεροποίηση και την επέκταση του βασιλείου που κληρονόμησε από τον πατέρα και τον παππού του, δημιουργώντας το ισχυρότερο πριγκιπάτο στο βασίλειο των Φράγκων. Ο Ριχάρδος ο Ισχυρός πέθανε τον Νοέμβριο του 966 και τον διαδέχθηκε ο 33χρονος γιος του Ριχάρδος Β΄.
Οικογενειακοί δεσμοί με μεγάλες οικογένειες
Ο Ριχάρδος χρησιμοποίησε τους γάμους του για να δημιουργήσει ισχυρές συμμαχίες, ο γάμος του με την Έμμα των Παρισίων έκανε συνέδεσε την οικογένεια του με την νέα ισχυρότατη οικογένεια των Καπετιδών. Η δεύτερη σύζυγος του Γκούνορ της Νορμανδίας από αντίπαλη οικογένεια των Βίκινγκ των Κοταντέν πραγματοποίησε νέα ισχυρή συμμαχία, οι αδελφές της δημιούργησαν τον ισχυρό πυρήνα των οπαδών του ίδιου και των απογόνων του.
Οι γάμοι των θυγατέρων του με την σειρά τους συνδέθηκαν με τους μεγαλύτερους Ευρωπαϊκούς οίκους της εποχής ιδιαίτερα με το βασίλειο της Αγγλίας. Η Έμμα της Νορμανδίας παντρεύτηκε στον πρώτο της γάμο τον Έθελρεντ του Ουέσσεξ και μετά τον θάνατο του (1016) παντρεύτηκε στον δεύτερο γάμο της τον Κνούτο. Η Έμμα με τους δυο της γάμους απέκτησε τρεις μελλοντικούς Άγγλους βασιλείς τον Αρθακανούτου από τον γάμο της με τον Κνούτο, τον Εδουάρδο τον Ομολογητή και τον Άλφρεντ Έθελινγκ από τον γάμο της με τον Έθελρεντ. Ο δισέγγονος του Γουλιέλμος Α΄ της Αγγλίας θα μπορέσει (1066) να κατακτήσει τον Αγγλικό θρόνο και να ιδρύσει την Νορμανδική δυναστεία της Αγγλίας. Ο Ριχάρδος είχε ισχυρές σχέσεις με την εκκλησία με πολλές δωρεές και μεγάλη ευλάβεια. Δώρισε πολλές εκτάσεις γης σε αβαεία και μοναστήρια, το υπόλοιπο διάστημα της βασιλείας του κυριαρχούσε στο δουκάτο ευημερία και ειρήνη.
Οικογένεια
Νυμφεύτηκε πρώτα το 960 την Έμμα των Ροβερτιδών, κόρη του Ούγου κόμη του Παρισιού, η οποία απεβίωσε το 966 χωρίς να αποκτήσει παιδιά.
Αμέσως μετά τον θάνατο της Έμμας, ο Ριχάρδος Α΄ πήγε σε κυνήγι, όπου σταμάτησε στο σπίτι ενός τοπικού δασοφύλακα και ερωτεύτηκε τη σύζυγο τού δασοφύλακα, τη Σεϊνφρέντα. Αυτή όμως, ηθικών αρχών, δεν ήθελε να διαλύσει τον γάμο της με τον σύζυγό της και του πρότεινε σύζυγο την ανύπαντρη αδελφή της Γκούνορ της Νορμανδίας, η οποία είχε καταγωγή, όπως και ο Ριχάρδος Α΄, από τους Βίκινγκς της Σκανδιναβίας. Ο Ριχάρδος Α΄ και η Σεϊνφρέντα απέκτησαν τα εξής τέκνα:
Από μη νόμιμες σχέσεις είχε φυσικά τέκνα:
Πιθανά τέκνα του:
Πηγές
Κατηγορία:Δούκες της Νορμανδίας Κατηγορία:Γάλλοι στρατιωτικοί Κατηγορία:Οίκος της Νορμανδίας
Φωτεινό νέφος
right|thumb|300px|Φωτεινό νυκτερινό νέφος πάνω από τη [[Σουηδία.]] right|thumb|300px|Φωτεινό νυκτερινό νέφος πάνω από την [[Ολλανδία.]]
Το φωτεινό νέφος ή φωτεινό νυχτερινό νέφος ή νυχαυγές νέφος (noctilucent cloud) είναι ένας σπάνιος τύπος νέφους που δημιουργείται από παγοκρυστάλλους και μετεωρική σκόνη σε εξαιρετικά μεγάλο ύψος και είναι το υψηλότερο νέφος που παρατηρείται στην ατμόσφαιρα της Γης.
Βασικά στοιχεία
Τα νέφη αυτά σχηματίζονται σε υψόμετρο 76 έως 85 χιλιόμετρα (47 έως 53 μίλια), δηλαδή στα ανώτερα όρια της Μεσόσφαιρας. Λόγω του τεράστιου ύψους, εξακολουθούν να φωτίζονται για αρκετή ώρα μετά τη δύση του Ηλίου, εξ ου και η ονομασία «φωτεινό νυχτερινό νέφος», αν και για την ακρίβεια φαίνονται κατά το λυκόφως, ενώ αντιθέτως είναι πολύ θαμπά για να είναι ορατά την ημέρα. Η απόχρωσή τους είναι αργυρόλευκη ή κυανόλευκη και είναι ορατά μόνο σε περιοχές μεγάλου γεωγραφικού πλάτους, πολικές και υπο-πολικές, και ιδιαίτερα κατά τις θερινές νύχτες, όταν και είναι εξαιρετικά φωτεινά. Σπανιότερα έχουν εμφανιστεί και σε μέσα γεωγραφικά πλάτη (σε χώρες όπως το Ηνωμένο Βασίλειο, η Γερμανία, η Ολλανδία ή και ακόμα νοτιότερα), αλλά τότε είναι λιγότερο έντονα ορατά.
Παραπομπές
Κατηγορία:Νέφη
439 Οχάιο
Ανακαλύφθηκε το 1898 από τον Αμερικανό αστρονόμο Ε.Φ. Κόντινγκτον, που παρατηρούσε από το Όρος Χάμιλτον της Καλιφόρνια. Υπήρξε ο πρώτος από τους τρεις συνολικά αστεροειδείς που ανεκάλυψε ο συγκεκριμένος αστρονόμος. Ονομάστηκε από την ομώνυμη πολιτεία των ΗΠΑ.
Φυσικά χαρακτηριστικά
Η διάμετρος του Οχάιο υπολογίσθηκε σε 76,6 χιλιόμετρα (από δεδομένα του IRAS), ενώ η μάζα του εκτιμάται σε 470 τρισεκατομμύρια τόνους για μέση πυκνότητα 2 gr/cm³. Ο φασματικός τύπος του είναι άγνωστος, ενώ το άλβεδό του είναι 0,035 (από δεδομένα του IRAS). Ο Οχάιο περιστρέφεται γύρω από τον εαυτό του μία φορά κάθε 19,2 ώρες. Η μέση θερμοκρασία στην επιφάνειά του εκτιμάται σε 110 ως 115 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Οχαιο
Αναγέννηση Μούτταλλου
Η Αναγέννηση Μούτταλλου ήταν κυπριακή ποδοσφαιρική ομάδα από τον Μούτταλλο της Πάφου. Είχε δύο συμμετοχές στη Δ΄ κατηγορία ποδοσφαίρου της Κύπρου. Το 1995 ενοποιήθηκε με την Ελπίδα Προσφύγων Πάφου δημιουργώντας την ομάδα «Αθλητική Ένωση Αναγέννηση Ελπίδα Προσφύγων Πάφου».
Ιστορία
Το 1995 ενοποιήθηκε με την Ελπίδα Προσφύγων Πάφου δημιουργώντας την ομάδα «Αθλητική Ένωση Αναγέννηση Ελπίδα Προσφύγων Πάφου».
1Η Δ΄ κατηγορία ήταν χωρισμένη σε τρεις ομίλους. Η Αναγέννηση συμμετείχε στον όμιλο Λεμεσού-Πάφου.
Δείτε επίσης
Κατηγορία:Ανενεργές ποδοσφαιρικές ομάδες Κύπρου (ανδρών) Κατηγορία:Αθλητικοί σύλλογοι Επαρχίας Πάφου Κατηγορία:Ιδρύσεις ποδοσφαιρικών ομάδων το 1985 Κατηγορία:Μούτταλλος
Βέλο Κορινθίας
Το Βέλο είναι κωμόπολη της Περιφερειακής Ενότητας Κορινθίας στην Πελοπόννησο.
Γεωγραφία
Το Βέλο βρίσκεται κοντά στις ακτές του Κορινθιακού κόλπου, σε απόσταση 17 χιλιόμετρα δυτικά από την Κόρινθο και 5 χιλιόμετρα νότια από το Κιάτο. Ο πληθυσμός του σύμφωνα με την απογραφή του 2001 ήταν 3.096 κάτοικοι συμπεριλαμβανομένου και του οικισμού Σαϊταίικα. Αποτέλεσε έδρα του δήμου Βέλου-Νεράντζας που λειτούργησε την περίοδο 1998-2010. Σήμερα ανήκει στον δήμο Βέλου - Βόχας και ο μόνιμος πληθυσμός του σύμφωνα με την απογραφή του 2011, ως δημοτική ενότητα ανέρχεται σε 8.061 ενώ ως οικισμός 3.096 κάτοικοι, οι οποίοι ασχολούνται κυρίως με τη γεωργία και την κτηνοτροφία. Ειδικότερα καλλιεργούν σταφύλια, οπωροφόρα δένδρα (εσπεριδοειδή, βερίκοκα κ.α), λαχανικά και κτηνοτροφές. Στη γύρω από το χωριό περιοχή υπάρχουν αρκετές βιοτεχνίες επεξεργασίας και συσκευασίας γεωργικών προϊόντων.
Ετυμολογία
Όσον αναφορά την ονομασία δεν υπάρχει μία αποδεκτή εκδοχή καθώς στις επίσημες πηγές αναφέρεται ως Βέλο ή Βέλλο (Velo, Vello). Σύμφωνα με μελέτη "Die Slaven in Griechenland" του Γερμανού Max Vasmer, το όνομα Βέλο είναι σλαβικής προέλευσης (Belo), το οποίο στις σλαβογενείς γλώσσες σημαίνει λευκό.
Ιστορία
Η πρώτη επίσημη αναφορά στην ονομασία Velo (Βέλο) συναντάται στο αρχείο Nani, στην απογραφή Grimani που πραγματοποιήθηκε το 1700  επί Β’ Ενετοκρατίας (1685-1715).
Το 1814 μία έκταση 12.000 στρεμμάτων πωλείται από τους Τούρκους ιδιοκτήτες της Αλή και Δερβίς Βέη σε 12 (ή κατ΄ άλλους 14) αγοραστές εκ Βέλου. Στο βιβλίο "Ελληνικά" του Ι. Ραγκαβή το 1853, υπάρχει απογραφή του 1851 που αναφέρει ότι ο Βέλος κατοικείται από 33 οικογένειες με σύνολο ατόμων 116.
Μετά την απελευθέρωση, αναφέρεται επίσημα ως οικισμός γραμμένος Βέλλο (με 2 "λ") το 1834 στο ΦΕΚ 19Α - 07/06/1834 να προσαρτάται στο δήμο Αιγιαλείας του τότε νομού Αργολίδος και Κορινθίας και το 1940 να διορθώνεται σε Βέλον. Ως κοινότητα συστάθηκε για πρώτη φορά το 1912 με το ΦΕΚ 262Α - 31/08/1912 με έδρα τον οικισμό. Το 1994 με το ΦΕΚ 136Α - 30/08/1994 ορίστηκε έδρα του τότε δήμου Βέλου-Νεράντζης και το 1997 με το ΦΕΚ 244Α - 04/12/1997
Η Αγία Μαρίνα
Το σημαντικότερο ιστορικά κτίσμα του Βέλου είναι ο ναός της Αγίας Μαρίνας ο οποίος είναι έργο του Γερμανού αρχιτέκτονα Ερνέστο Τσίλλερ. Πρόκειται για τον πρώτο ναό τον οποίο έχτισε στην Ελλάδα και το σχήμα του θυμίζει την Αγία Σοφία στην Κωνσταντινούπολη. Θεμελιώθηκε το 1888 στη θέση όπου προϋπήρχε επί τουρκοκρατίας ο ομώνυμος ναΐσκος ο οποίος καταστράφηκε στο σεισμό του 1858 και το νεκροταφείο του χωριού. Μετά το σεισμό του 1981 στις Αλκυονίδες το κτίσμα καθίσταται ακατάλληλο για χρήση. Η πολυετής αποκατάσταση και συντήρηση του πραγματοποιείται με χρήματα των κατοίκων (έρανοι λαχειοφόροι) και βρίσκεται υπό την επίβλεψη του υπουργείου πολιτισμού. Ο ναός το 1982 ανακηρύσσεται μνημείο διατηρητέο από την Υπουργό Μελίνα Μερκούρη.
Υπηρεσίες
Στο Βέλο λειτουργούν υποκαταστήματα της Εθνικής και Τράπεζας Πειραιώς (η Τράπεζα Πειραιώς λειτουργεί μόνο ως κόμβος ΑΤΜ ), των ΕΛΤΑ, του ΟΤΕ (μόνο ως υποδομή), Περιφερειακό Ιατρείο, Κέντρο Εξυπηρέτησης Πολιτών , ΚΑΠΗ.
Εκπαίδευση
Λειτουργούν 1 παιδικός σταθμός, 2 νηπιαγωγεία, 1 12θέσιο δημοτικό σχολείο, 1 γυμνάσιο και 1 ενιαίο λύκειο, καθώς και το Πρακτικό Γεωργικό Σχολείο (Π.Γ.Σ.) Βέλου του Ο.Γ.Ε.Ε.Κ.Α "ΔΗΜΗΤΡΑ" στον χώρο της παλιάς αγροτικής σχολής Α.Χ.Ε.Π.Α.Ν.Σ καθώς και η περίφημη Γεωπονική Σχολή Βέλου γνωστή ως Γ.Σ.Β.
Συγκοινωνίες
Το Βέλο καλύπτεται από τα δρομολόγια του ΚΤΕΛ Κορινθίας. Συγκεκριμένα υπάρχουν λεωφορεία τακτικά για Κόρινθο, Κιάτο και Αθήνα. Λειτουργούν επίσης σταθμοί ταξί στις πλατείες Ελευθερίας και Αγίου Φανουρίου. Ο σταθμός του Προαστιακού του Κιάτου και του Ζευγολατιού βρίσκεται επίσης σε σχετικά κοντινή απόσταση.
Πρόσωπα
Από το Βέλο κατάγονται:
Παραπομπές
Κατηγορία:Κωμοπόλεις του νομού Κορινθίας Κατηγορία:Δήμος Βέλου-Βόχας
Μάχη του Κούνερσντορφ
Η Μάχη του Κούνερσντορφ (ρωσ. Кунерсдорфское сражение, γερ. Schlacht bei Kunersdorf, αγγ. Battle of Kunersdorf) διεξήχθη στις 12 Αυγούστου 1759, και αποτελεί μια από τις πιο σημαντικές μάχες του Επταετή Πολέμου. Αρχηγοί του πρωσικού στρατού ήταν ο Φρειδερίκος Β΄ ενώ το Ρωσοαυστριακού στρατού ήταν ο Πιότρ Σεμιόνοβιτς Σαλτικόφ. Αποτέλεσμα της μάχης ήταν ο αποδεκατισμός του πρωσικού στρατού.
Στα γερμανικά
Κ Κατηγορία:1759
2ο Σώμα Στρατού (Τουρκία)
Το 2ο Σώμα Στρατού (τουρκικά: 2. Kolordu) είναι σχηματισμός του τουρκικού στρατού. Η διοίκηση του 2ου Σώματος Στρατού (2'nci Kolordu Komutanlığı) εδρεύει στην Καλλίπολη της ομώνυμης χερσονήσου και υπάγεται στην 1η Στρατιά.
Διάρθρωση
Η επιχειρησιακή διάρθρωση του 2ου Σώματος Στρατού είναι η εξής:
Παραπομπές
Κατηγορία:Τουρκικός Στρατός Ξηράς Κατηγορία:Στρατιωτικοί σχηματισμοί της Τουρκίας Κατηγορία:Σώματα στρατού
Αρχαίο Ωδείο Πάτρας
Το Ρωμαϊκό Ωδείο της Πάτρας είναι μεγαλοπρεπές κτίσμα ρωμαϊκών χρόνων που σήμερα έχει ανακατασκευαστεί και χρησιμοποιείται για μουσικές εκδηλώσεις. Βρίσκεται στα δυτικά του Κάστρου, στην Άνω πόλη δίπλα στο Ρωμαϊκό στάδιο και ανάμεσα στις οδούς Παλιών Πατρών Γερμανού, Σωτηριάδου, Παντοκράτορος και την πλατεία Αγίου Γεωργίου. Έχει πρόσοψη προς τα νότια και είναι επενδυμένο με τούβλα, σήμερα οι κλίμακες του είναι επενδυμένες με μάρμαρο.
Από το 1959 έως το 1963 με πρωτοβουλία και προσωπική δαπάνη του αρχιτέκτονα Ιωάννη Βασιλείου έγινε αναμαρμάρωση και αναστήλωση πολλών χώρων του, γι' αυτό του το έργο μάλιστα ο Βασιλείου τιμήθηκε από την Ακαδημία Αθηνών και τον Δήμο Πατρέων.
Σήμερα το Ωδείο είναι επισκέψιμο, ενώ χρησιμοποιείται συχνά για μουσικές εκδηλώσεις.
Βιβλιογραφία- Πηγές
Κατηγορία:Ιστορία της Πάτρας Κατηγορία:Κτίρια και κατασκευές στην Πάτρα Ωδείο ρωμαϊκό Ωδείο Κατηγορία:Ωδεία
Μαρία του Άρκελ
Η Μαρία, ολλανδ.: Μaria van Arkel (π. 1385 - 19 Ιουλίου 1415) από τον Οίκο του Άρκελ ήταν η μόνη κόρη και κληρονόμος του Ιωάννη Ε΄ κυρίου του Άρκελ και της Ιωάννας του Γύλιχ, κόρης του Γουλιέλμου Β΄ δούκα του Γύλιχ. Κληρονόμησε τον τίτλο στο Χέλρε από τον εκ μητρός θείο της Ρέγκιναλντ Δ΄, έτσι ο γιος της Άρνολντ έγινε δούκας του Χέλρε. Ήταν η εκ πατρός γιαγιά της Mαρίας του Χέλρε, η οποία έγινε βασίλισσα της Σκωτίας.
Οικογένεια
Γονείς της μητέρας της ήταν ο Γουλιέλμος Β΄ δούκας του Γύλιχ και η Μαρία, δούκισσα του Χέλρε, κόρη του Ρέγκιναλντ Β΄ δούκα του Χέλρε και της πρώτης συζύγου του, Σοφίας Μπέρτουτ του Μέχελεν. Ο εκ μητρός θείος της ήταν ο Γουλιέλμος Γ΄ δούκας του Γύλιχ και του Χέλρε.
Ο πατέρας της Ιωάννης Ε΄ κύριος του Άρκελ (απεβ. στις 25 Αυγούστου 1428), ήταν γιος του Όθωνα Α΄ του Άρκελ και της Iσαβέλλας των Μπαρ, κόρης του Θεοβάλδου κυρίου του Πιερπόν. Ο Ιωάννης Ε΄ ήταν ο «πιο αγαπητός εχθρός» του Γουλιέλμου Β΄ δούκα της Βαυαρίας.
Ο θείος της Ρέγκιναλντ Δ΄ δούκας του Χέλρε κανόνισε τον γάμο μεταξύ της όμορφης Μαρίας του Άρκελ και του Ιωάννη Β΄ του Έχμοντ, ευγενή της Ολλανδίας. Παντρεύτηκαν στις 24 Ιουνίου 1409. Τα παιδιά τους ήταν:
Extreme Aggression
Extreme Aggression είναι ο τίτλος του τέταρτου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε στις 19 Ιουνίου του 1989 μέσω της δισκογραφικής εταιρείας "Noise Records" στην Ευρώπη και της "Epic Records" στην Αμερική.
Ο δίσκος ηχογραφήθηκε στα "Music Grinder Studios" του Λος Άντζελες στις αρχές του 1989 με παραγωγό τον Ράντι Μπερνς και το βίντεο κλιπ του κομματιού "Betrayer" προωθήθηκε ιδιαίτερα από την εκπομπή "Headbanger's Ball" του MTV, ωθώντας τον δίσκο να πετύχει τις μεγαλύτερες πωλήσεις της μέχρι τότε δισκογραφίας τους.
Λίγο πριν ξεκινήσει η βορειοαμερικανική περιοδεία για την προώθηση του άλμπουμ με τους Suicidal Tendencies, ο Τσεμπιατόφσκι αντικαταστάθηκε από τον Φρανκ Γκόστζικ των Sodom.
Οι κριτικές για το άλμπουμ υπήρξαν πολύ θετικές, με το "Allmusic" να το βαθμολογεί με 4,5 / 5 αστέρια, το "Sputnik Music" με μέσο όρο βαθμολογιών 4,2 / 5, το "Metal Storm" με 8,7 / 10, το "Ultimate Guitar" με 8,8 / 10 και το "Metal Archives" με 88%.
Θέσεις τσαρτ
Extreme Aggression (άλμπουμ)
Τα μέλη των Kreator
Οι μουσικοί οι οποίοι ηχογράφησαν το "Extreme Aggression" ήταν οι εξής:
Λευκός θεός
Το Λευκός θεός (πρωτότυπος τίτλος: Fehér isten) είναι ουγγρική δραματική ταινία του 2014 σε σκηνοθεσία του Κορνέλ Μουντρούτσο.
Πλοκή
Όταν η μητέρα της Λίλι και ο καινούριος της σύντροφος ταξιδεύουν στην Αυστραλία για τρεις μήνες, η Λίλι πρέπει αυτό το διάστημα να μείνει με τον πατέρα της. Εκείνος δεν είναι ενθουσιασμένος που θα μείνει μαζί τους και ο μη καθαρόαιμος σκύλος της Λίλι, ο Χάγκεν. Στην Ουγγαρία υπάρχει η υποχρέωση οι κάτοικοι να πληρώνουν υψηλότερους φόρους για τους μη καθαρόαιμους σκύλους και για αυτόν τον λόγο πολλοί τους δίνουν σε καταφύγιο ζώων.
Κατά τη διάρκεια της πρόβας της σχολικής ορχήστρας, στην οποία η Λίλι παίζει τρομπέτα, ο Χάγκεν κάνει φασαρία και η Λίλι εγκαταλείπει την ορχήστρα. Στη συνέχεια, ο πατέρας της Λίλι βγάζει το ζώο έξω από το σπίτι σε έναν πολυσύχναστο δρόμο.
Βραβεία/Διακρίσεις
Στο 67ο φεστιβάλ των Καννών η ταινία κέρδισε το βραβείο Ένα Κάποιο Βλέμμα. Επίσης, στους σκύλους που εμφανίστηκαν στην ταινία απονεμήθηκε ο Χρυσός Φοίνικας για Σκύλους.
Επίσης, η ταινία ήταν η πρόταση της Ουγγαρίας για την καλύτερη ξενόγλωσση ταινία στα 87α Βραβεία Όσκαρ, ωστόσο δεν επελέγη.
Αβαίος
Στην ελληνική αρχαιότητα το όνομα Αβαίος, (καθαρεύσα ), αποτελούσε τοπωνυμικό επίθετο του θεού Απόλλωνα προς τιμή του οποίου υπήρχε περισπούδαστος ναός αλλά και περίφημο μαντείο στην αρχαία πόλη Άβαι, αφιερωμένη και αυτή στον Απόλλωνα, εξ ου και το επίθετο, που βρισκόταν ανατολικά της Φωκίδας και κοντά στα όρια της Βοιωτίας, δηλαδή κοντά στο σημερινό χωριό Έξαρχος Φθιώτιδας. Όπως εξιστορεί ο Ηρόδοτος, από το Μαντείο αυτό είχαν λάβει χρησμό ακόμα και ο Κροίσος, και αργότερα ο Μαρδόνιος.
Ο περίφημος αυτός ναός και μαντείο του Αβαίου Απόλλωνα, που θεωρούνταν εφάμιλλο του Μαντείου των Δελφών, καταστράφηκε από τους Πέρσες στην εκστρατεία του Ξέρξη (480 π.Χ.), και για δεύτερη φορά από τους Βοιωτείς. Ανοικοδομήθηκε όμως εκ νέου από τον Ανδριανό.
Πηγές
Κατηγορία:Ελληνική μυθολογία Κατηγορία:Αρχαίες θρησκευτικές επικλήσεις
Κώστας Τσίμας
Ο Κωνσταντίνος (Κώστας) Τσίμας (1936-29 Νοεμβρίου 2005) ήταν κορυφαίο στέλεχος του αντιδικτατορικού αγώνα και του ΠΑΚ (ψευδώνυμο στην Αντίσταση κατά της Χούντας: «Μάρκος»), στενός φίλος και συνεργάτης του Ανδρέα Παπανδρέου. Μετά από το 1981, ανέλαβε πολύ σημαντικές κρατικές θέσεις, μία από τις οποίες ήταν διοικητής της Εθνικής Υπηρεσίας Πληροφοριών (Ε.Υ.Π.)
Βιογραφία
Ο Κώστας Τσίμας γεννήθηκε στο Θεολόγο της Θάσου. Ο πατέρας του ήταν καπνεργάτης και δραστήριο μέλος του ΚΚΕ. Η οικογένειά του μετανάστευσε αρχικά στο Βέλγιο και στη συνέχεια στις ΗΠΑ, όπου σπούδασε Πολιτικές Επιστήμες στο Πανεπιστήμιο της Νέας Υόρκης (New York City University) και ανέπτυξε πολυσχιδή επιχειρηματική και πολιτική δραστηριότητα. Γνώρισε τον Ανδρέα Παπανδρέου και έγινε στενός συνεργάτης του στα τέλη της δεκαετίας του '60, επί χούντας, και αρχικά ανέλαβε υπεύθυνος του ΠΑΚ Βορείου Αμερικής. Στη συνέχεια ήταν υπεύθυνος για τον ένοπλο κλάδο του ΠΑΚ. Ο ίδιος ο Τσίμας εκπαιδεύτηκε από τις μυστικές υπηρεσίες της Ανατολικής Γερμανίας σε στρατόπεδα στη Συρία και το Λίβανο σε θέματα κατασκοπίας και ανορθόδοξου πολέμου.
Συνόδευσε τον Ανδρέα Παπανδρέου στην επιστροφή του στην Ελλάδα το 1974. Όταν ο Α. Παπανδρέου έγινε πρωθυπουργός, ο Τσίμας διατέλεσε διαδοχικά Γενικός Διευθυντής των Ελληνικών Ταχυδρομείων (ΕΛΤΑ) και Ειδικός Σύμβουλος Πρωθυπουργού από το 1981 έως το 1984, Γενικός Γραμματέας του Υπουργείου Δημόσιας Τάξης το διάστημα 1984-1985, υπαρχηγός της Κεντρικής Υπηρεσίας Πληροφοριών (ΚΥΠ) τα χρόνια 1985-1987, και ήταν ο πρώτος διοικητής κατά τη μετεξέλιξή της σε Εθνική Υπηρεσία Πληροφοριών (ΕΥΠ) τα χρόνια 1987-1989, μάλιστα ήταν αυτός που επεξεργάστηκε το νομοσχέδιο πολιτικοποίησης και μεταμόρφωσης της ελληνικής μυστικής υπηρεσίας. Από το 1989 έως το 1994 ήταν Ευρωβουλευτής του ΠΑΣΟΚ, και το 1995 έγινε Γενικός Γραμματέας της Περιφέρειας Κεντρικής Μακεδονίας. Εκλέχθηκε βουλευτής ΠΑΣΟΚ στον νομό Καβάλας στις εκλογικές αναμετρήσεις του 2000 και του 2004. Ήταν ένα καθαρά «ανδρεϊκό» στέλεχος, και δεν είχε ποτέ ιδιαίτερες σχέσεις με τον Κώστα Σημίτη.
Παραπομπές
Κατηγορία:Ευρωβουλευτές εκλεγμένοι με το ΠΑΣΟΚ Κατηγορία:Βουλευτές εκλεγμένοι με το ΠΑΣΟΚ Κατηγορία:Βουλευτές Καβάλας Κατηγορία:Διοικητές της Εθνικής Υπηρεσίας Πληροφοριών‎ Κατηγορία:Μέλη του Πανελλήνιου Απελευθερωτικού Κινήματος Κατηγορία:Ευρωβουλευτές της Ελλάδας εκλεγμένοι την περίοδο 1989-1994
Αθηνά Κακούρη
Η Αθηνά Κακούρη (1928) είναι Ελληνίδα συγγραφέας, κυρίως ιστορικών μυθιστορημάτων και αστυνομικών διηγημάτων.
Βιογραφία
Γεννήθηκε το 1928 στην Πάτρα και ήταν κόρη του Χαρίλαου Κακούρη, ναυτιλιακού πράκτορα με καταγωγή από τα Ποριαράτα Κεφαλλονιάς. Πέρασε τον πόλεμο και την Κατοχή στην Αθήνα. Μετά τον πόλεμο, εργάστηκε σε ναυτικά πρακτορεία στην Πάτρα και στην Αθήνα, στο περιοδικό Ταχυδρόμος, έγραψε ραδιοφωνικές σειρές και μετέφρασε ξένη λογοτεχνία και ιστορία. Αργότερα έζησε στη Βιέννη, όπου και μελέτησε νεότερη ιστορία. Σε όλη της τη ζωή, έχει ασχοληθεί με τα κοινά, υπηρέτησε ως Γραμματέας του Διοικητικού Συμβουλίου του Ερυθρού Σταυρού Πατρών, ως ιδρυτικό μέλος του Τμήματος Αιμοδοσίας Πατρών, ως στέλεχος του Σώματος Ελληνίδων Οδηγών και αργότερα ως μέλος του Διοικητικού του Συμβουλίου. Είναι ιδρυτικό μέλος της Εταιρείας Προστασίας Σπαστικών και εταίρος της Εν Αθήναις Αρχαιολογικής Εταιρείας. Σύζυγός της υπήρξε ο αρχαιολόγος και μέλος της Ακαδημίας Αθηνών Σπύρος Ιακωβίδης. Η συγγραφική της καριέρα άρχισε το 1950, όταν δημοσίευσε μία σειρά χρονογραφημάτων από ένα ταξίδι της στη Μέση Ανατολή στην εφημερίδα Ο Νεολόγος των Πατρών. Το 1952 η Κακούρη μετέφρασε το αμερικάνικο διήγημα Ο διάβολος και ο Ντάνιελ Ουέμπστερ του Στέφεν Βίνσεντ Μπένετ που μετέπειτα δημοσιεύτηκε σε σχετικό τόμο (Ίκαρος, 1953). Αυτή η μετάφραση βραβεύτηκε σε Πανελλήνιο Διαγωνισμό. Στο τέλος της δεκαετίας του 1950, άρχισε να δημοσιεύει αστυνομικά διηγήματα στο περιοδικό Ταχυδρόμος. Πολλά από αυτά τα διηγήματα βρίσκονται στην συλλογή Αλάτι στα φιστίκια. Συγχρόνως συνεργαζόταν με τους εκδοτικούς οίκους Πάπυρος και Πεχλιβανίδης σε μεταφράσεις αγγλικών και γαλλικών μυθιστορημάτων και ιστορικών συγγραμμάτων.